CELEX: 62008CA0254
Language: mt
Date: 2009-07-16 00:00:00
Title: Kawża C-254/08: Sentenza tal-Qorti tal-Ġustizzja (It-Tieni Awla) tas- 16 ta’ Lulju 2009 (talba għal deċiżjoni preliminari tat-Tribunale Amministrativo Regionale della Campania — L-Italja) — Futura Immobiliare srl Hotel Futura, Meeting Hotel, Hotel Blanc, Hotel Clyton, Business srl vs Comune di Casoria) (Talba għal deċiżjoni preliminari — Direttiva 2006/12/KE — Artikolu 15(a) — Nuqqas ta’ attribuzzjoni tal-ispejjeż tar-rimi tal-iskart skont il-produzzjoni effettiva tiegħu — Kompatibbiltà mal-prinċipju li min iniġġes iħallas)

12.9.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 220/13
            
         Sentenza tal-Qorti tal-Ġustizzja (It-Tieni Awla) tas-16 ta’ Lulju 2009 (talba għal deċiżjoni preliminari tat-Tribunale Amministrativo Regionale della Campania — L-Italja) — Futura Immobiliare srl Hotel Futura, Meeting Hotel, Hotel Blanc, Hotel Clyton, Business srl vs Comune di Casoria)
   (Kawża C-254/08) (1)
   
   (Talba għal deċiżjoni preliminari - Direttiva 2006/12/KE - Artikolu 15(a) - Nuqqas ta’ attribuzzjoni tal-ispejjeż tar-rimi tal-iskart skont il-produzzjoni effettiva tiegħu - Kompatibbiltà mal-prinċipju li min iniġġes iħallas)
   2009/C 220/21
   Lingwa tal-kawża: It-Taljan
   
      Qorti tar-rinviju
   
   Tribunale Amministrativo Regionale della Campania
   
      Partijiet fil-kawża prinċipali
   
   
      Rikorrenti: Futura Immobiliare srl Hotel Futura, Meeting Hotel, Hotel Blanc, Hotel Clyton, Business srl
   
      Konvenut: Comune di Casoria
   
      Suġġett
   
   Talba għal deċiżjoni preliminari — Tribunale Amministrativo Regionale della Campania (l-Italja) — Interpretazzjoni tal-Artikolu 15 tad-Direttiva tal-Kunsill 75/442/KEE tal-15 ta’ Lulju 1975 dwar l-iskart (ĠU L 114, p. 9) — Sistema nazzjonali li ma tattribwix l-ispejjeż tar-rimi tal-iskart skont il-produzzjoni jew iż-żamma tiegħu sabiex jinġabar minn kollettur jew minn impriża responsabbli għar-rimi tiegħu — Kompatibbiltà mal-prinċipju ta’ “min iniġġes iħallas”
   
      Dispożittiv
   
   L-Artikolu 15(a) tad-Direttiva 2006/12/KE tal-Parlament Ewropew u tal-Kunsill tal-5 ta’ April 2006 dwar l-iskart għandu jiġi interpretat fis-sens li, fl-istat attwali tad-dritt Komunitarju, ma jipprekludix leġiżlazzjoni nazzjonali li tipprovdi, għall-finanzjament ta’ servizz ta’ mmaniġġjar u ta’ rimi tal-iskart urban, taxxa li hija kkalkolata abbażi ta’ evalwazzjoni tal-volum ta’ skart iġġenerat li dawn tal-aħħar kienu effettivament ipproduċew u ppreżentaw għall-ġbir.
   Madankollu hija l-qorti tar-rinviju li għandha tivverifika, abbażi tal-punti ta’ fatt u ta’ liġi li ġew ippreżentati quddiemha, jekk it-taxxa għar-rimi tal-iskart solidu urban intern twassalx għall-attribuzzjoni lil ċerti “detenturi”, f’dan il-każ l-istabbilimenti ta’ lukandi, ta’ spejjeż manifestament sproporzjonati meta mqabbla mal-volumi jew man-natura tal-iskart li huma jistgħu jipproduċu.
   
      (1)  ĠU C 209, 15.08.2008.